Alexander Kuoppala

Alexander Kuoppala (s. 11. huhtikuuta 1974) on suomalainen kitaristi, joka on tullut tunnetuksi Children of Bodomin kitaristina.

Historia
Lapsuus
Kuoppala aloitti kitaransoiton kymmenvuotiaana keskittyen aluksi bluesiin ja jazziin. Myöhemmin Kuoppalan musiikkityyli muuttui radikaalisti hänen tutustuttua raskaamman musiikin yhtyeisiin, kuten W.A.S.P., Judas Priest, Manowar ja Ozzy Osbourne.

90-luku ja liittyminen Children of Bodomiin
Soittaessaan trumpettia paikallisessa big bandissä Kuoppala tutustui vuonna 1995 Jaska Raatikaiseen, joka toimi rumpalina IneartheD-yhtyeessä, joka muutti myöhemmin nimensä Children of Bodomiksi. Yhtye oli kitaristin tarpeessa ja Kuoppalaa pyydettiin liittymään yhtyeeseen.

Samana vuonna Kuoppala liittyi myös toiseen yhtyeeseen, Keytoesiin, joka soitti disco/soul-musiikkia. Hän erosi Keytoesista vuonna 1998, vuosi Bodomin debyyttialbumin Something Wildin julkaisun jälkeen, tarkoituksenaan lähteä kiertueelle Bodomin kanssa. Kuoppala kuitenkin liittyi Keytoesiin uudelleen vuonna 2000, tällä kertaa kitaristina. Hän on useissa haastatteluissa ilmoittanut, että muusikon tulisi soittaa niin monia eri tyylejä kuin mahdollista sen sijaan, että keskittyisi vain siihen yhteen.

2000-luku
Vuoden 2003 alussa alkanut, yhtyeen neljättä studioalbumia Hate Crew Deathroll seurannut, kiertue vei yhtyeen kotimaan lisäksi kiertueille Eurooppaan, Japaniin ja Yhdysvaltoihin. Kesäkuussa 2003 Kuoppala ilmoitti eroavansa yhtyeestä.

Kesällä 2003 Kuoppala soitti viimeisen keikkansa Children of Bodomin kanssa Tuska Open Airissa, ja Roope Latvala tuli hänen tilalleen kiertueelle.

Vuonna 2006 Kuoppala palasi musiikin pariin, kun hänet kiinnitettiin Timo Rautiaisen soolokokoonpanoon. Hän soitti tämän ensimmäisellä soololevyllä Sarvivuori ja sitä seuranneella kiertueella. Sen lisäksi Kuoppala on tehnyt muutamia vierailuja muiden yhtyeiden levyillä, kuten ruotsalaisen Deals Death -yhtyeen debyyttilevyllä vuonna 2007 ja Conquest-yhtyeen levyllä kappaleessa ”Roof Off” vuonna 2011.

Helmikuussa 2017 Valonkantajat-yhtye tiedotti Kuoppalan vastaavan uuden Vastavirtaan-albumin soolokitaroista. Yhteistyön ja henkilökemioiden osoittauduttua toimiviksi, Kuoppala liittyi pian Valonkantajien jäseneksi. Hän soitti Valonkantajissa aina vuoteen 2021 jolloin yhtye lopetti toimintansa. 

Vuonna 2019 hän perusti yhtyeen nimeltä Thyrargo, jonka pääasiallinen säveltäjä hän on. Yhtye muokkautui nykyiseen muotoonsa vuonna 2020. Thyrargo julkaisi debyytti EP:nsä "Impulses" maaliskuussa 2022. 

Helmikuussa 2026 Children of Bodomin viimeisen kokoonpanon elossa olevat jäsenet palasivat lavalle erityisessä muistokonsertissa Helsingin Tavastialla Alexi Laihon kunniaksi.https://www.nuclearblast.com/blogs/news/children-of-bodom-setlist-from-their-first-celebration-of-music-concert-2026-in-helsinki Tapaus oli historiallinen, sillä yhtyeen riveihin palasi entinen kitaristi Alexander Kuoppala, joka esiintyi entisten bänditovereidensa kanssa ensimmäistä kertaa sitten vuoden 2003.

Konsertin lauluosuuksista ja Alexin kitaraosuuksista vastasi Lost Society -yhtyeestä tunnettu Samy Elbanna. Keikka on saanut välittömästi ylistäviä arvosteluja, joissa on korostettu yhtyeen vahvaa kemiaa sekä Elbannan vakuuttavaa ja kunnioittavaa tapaa tulkita Laihon alkuperäisiä osuuksia. Kriitikot kuvailivat iltaa yhdeksi suomalaisen metallihistorian merkittävimmistä hetkistä ja arvokkaaksi päätökseksi Laihon perinnölle.

 Diskografia 
https://www.metal-archives.com/artists/Alexander_Kuoppala/5098
 Children of Bodom 






 Timo Rautiainen 


 Valonkantajat 
 Vastavirtaan (2017)

 Thyrargo 
   Impulses (EP)(2022)

 Lähteet 

Luokka:Suomalaiset metallimusiikin kitaristit
Luokka:Vuonna 1974 syntyneet
Luokka:Elävät henkilöt